
Budapest Főváros Közgyűlésének ...../2006. (         ) sz.

önkormányzati rendelete a 2007. évi átmeneti 

finanszírozásról és költségvetési gazdálkodásról

Budapest Főváros Közgyűlése a Fővárosi Önkormányzat költségvetési gazdálkodása folyamatosságának biztosítása, a pénzügyi zavarok elkerülése érdekében a finanszírozás és a költségvetési gazdálkodás átmeneti szabályait az államháztartásról szóló többször módosított 1992. évi XXXVIII. tv. 76. § (1) bekezdése alapján az alábbiak szerint határozza meg:

I.

Átmeneti finanszírozás a forrásmegosztással

érintett  bevételekből

                                                                1.§ 
(1) A szociális és gyermekjóléti alapszolgáltatások általános feladataihoz kapcsolódó normatív állami hozzájárulások esedékes részlete bruttó összegéből 100 %-ban a kerületi önkormányzatok részesednek a 2006. január 1-jei állandó népességük (továbbiakban: állandó népesség) arányában.

(2) A körzeti igazgatáshoz, a helyi közművelődési és közgyűjteményi feladatokhoz, a pénzbeli szociális juttatásokhoz, a lakáshoz jutás feladataihoz, valamint a normatív állami hozzájárulás kiegészítéseként a szociális és gyermekjóléti alapszolgáltatások általános feladataihoz kapcsolódó normatív részesedésű átengedett SZJA esedékes részlete bruttó összegéből a kerületi önkormányzatok a 2006. január 1-jei állandó népességük arányában részesednek.

(3) A település-üzemeltetési, igazgatási és sportfeladatokhoz kapcsolódó normatív részesedésű átengedett SZJA esedékes részlete bruttó összegéből a Fővárosi Ön-                                                                                                                                                                                                                                                                                                                           kormányzatot és a kerületi önkormányzatokat osztottan megillető bevételek 2006. évi megosztásáról szóló 7/2006. (II. 24.) Főv. Kgy. rendelet 2. § (2) bekezdésében meghatározott arányban (51,578 % - 48,422 %) részesedik a Fővárosi Önkormányzat és a kerületi önkormányzatok. A kerületi önkormányzatokra jutó összeg megosztási viszonyszámait a 7/2006. (II. 24.) Főv. Kgy. rendelet 7. sz. mellékletének 2. oszlopa tartalmazza.
(4) A települési önkormányzatoknak átengedett SZJA esedékes részlete bruttó összegéből a Fővárosi Önkormányzatot és a kerületi önkormányzatokat osztottan megillető bevételek 2006. évi megosztásáról szóló 7/2006. (II. 24.) Főv. Kgy. rendelet 2. § (3) bekezdésében meghatározott arányú (51,578 % - 48,422 %) a Fővárosi Önkormányzat és a kerületi önkormányzatok részesedése. A kerületi önkormányzatokra jutó összeg megosztási viszonyszámait a 7/2006. (II. 24.) Főv. Kgy. rendelet 8. sz. mellékletének 2. oszlopa tartalmazza.

(5) Az idegenforgalmi adóból, a kapcsolódó üdülőhelyi normatív részesedésű átengedett SZJA-ból (továbbiakban: idegenforgalmi bevétel) a Fővárosi Önkormányzatot és a kerületi önkormányzatokat osztottan megillető bevételek 2006. évi megosztásáról szóló 7/2006. (II. 24.) Főv. Kgy. rendelet 2. § (4) és (5) bekezdésében meghatározott arányban (51,578 % - 48,422 %) részesednek a főváros önkormányzatai. A kerületi önkormányzatokra jutó összeg megoszlási viszonyszámait a 7/2006. (II. 24.) Főv. Kgy. rendelet 9. sz. mellékletének 2. oszlopa tartalmazza.

(6) A helyi iparűzési adóból a Fővárosi Önkormányzatot és a kerületi önkormányzatokat osztottan megillető bevételek 2006. évi megosztásáról szóló 7/2006. (II. 24.) Főv. Kgy. rendelet 10. sz. mellékletének 2. oszlopa szerint részesednek a főváros önkormányzatai.

(7) A luxusadóból a Fővárosi Önkormányzatot és a kerületi önkormányzatokat osztottan megillető bevételek 2006. évi megosztásáról szóló 7/2006. (II.24.) Főv. Kgy. rendelet 6. § (1) bekezdésében meghatározott arányban (51,578 %-48,422 %) részesednek a főváros önkormányzatai. A kerületi önkormányzatokra jutó összeg megoszlási viszonyszámait a 7/2006. (II. 24.) Főv. Kgy. rendelet 6. sz. melléklet 2. oszlopa tartalmazza.

(8) A 2006. január 1-jei állandó népesség számát és kerületenkénti megoszlását e rendelet 1. sz. melléklete 2. és 3. oszlopa tartalmazza.

2. §

A Főpolgármesteri Hivatal

(1) az 1. § (1) – (4) bekezdései szerint megállapított részesedéseknek a Fővárosi Önkor mányzat, valamint a kerületi önkormányzatok költségvetési elszámolási számlájára történő utalása lebonyolításához adatokat szolgáltat a Magyar Államkincstár Budapesti és Pest Megyei Regionális Igazgatósága részére,

(2) a helyi iparűzési adóbeszedési számlákról a befolyt iparűzési adót, valamint a luxusadó beszedési számláról a befolyt luxusadót a tárgyhót követő hónap 10-ig – első alkalommal február hónapban – köteles a Fővárosi Önkormányzat és a kerületi önkormányzatok költségvetési elszámolási számláira továbbutalni,

(3) az idegenforgalmi adóbeszedési számláról a befolyt idegenforgalmi adót a tárgyhót követő hónap 5-ig – első alkalommal február hónapban – köteles a Fővárosi Önkormányzat költségvetési elszámolási számlájára utalni. A Fővárosi Önkormányzat költségvetési elszámolási számlájáról a kerületi önkormányzatokat megillető idegenforgalmi bevételt havonta, a tárgyhót követő hó 10-ig köteles továbbutalni a kerületi önkormányzatok költségvetési elszámolási számláira.

II. 

Átmeneti finanszírozási és gazdálkodási szabályok

a Fővárosi Önkormányzatnál

3. §

A Közgyűlés felhatalmazást ad a főpolgármesternek a  Fővárosi Önkormányzat bevételeinek folytatólagos beszedésére és a kiadásoknak a 4-12. §-okban meghatározott feltételekkel történő teljesítésére a Főpolgármesteri Hivatal útján.

4. §

(1) a) A Fővárosi Önkormányzat költségvetési intézményei és a Főpolgármesteri Hivatal  folyó kiadásaira a  2. sz. melléklet szerinti mértékben, összegben és időpontokban biztosít  támogatást, melyet a Főpolgármesteri Hivatal, igénylésre utal. 

b) A 60 napon túl lejárt, határidőn túli fizetési kötelezettség rendezése, illetve keletkezésének megelőzése érdekében a 2. sz. mellékletben meghatározott utalási időpontok között az esedékes támogatás terhére előrehozott támogatás utalható - a Pénzügyi Bizottság és az illetékes szakbizottság tájékoztatása mellett - olyan módon, amely biztosítja, hogy az előrehozott támogatás kizárólag a lejárt kötelezettség teljesítésére kerüljön felhasználásra.

c)  A Fővárosi Önkormányzat költségvetési intézményei, a Főpolgármesteri Hivatal működési kiadásaira a 2006. évi kötelezettség vállalással terhelt pénzmaradvány erejéig, továbbá a 2006. évben a 2007. évi költségvetési előirányzatot érintően hozott közgyűlési döntés (előzetes kötelezettségvállalás) esetén a 2007. évi előirányzat terhére a 2006. évi költségvetésben tartósan biztosított előirányzat időarányos összege erejéig vállalható kötelezettség, teljesíthető kifizetés,
d) Az egyes közoktatási, valamint szociális feladatok ellátásához kapcsolódó kiegészítő kötött felhasználású támogatásokat, jogszabályi előírás alapján, az alábbiak szerint utalja:

· a pedagógus szakvizsga és továbbképzés, emelt színtű érettségi vizsgára való felkészülés feladataihoz,

· a pedagógiai szakszolgálathoz,

kapcsolódó kiegészítő támogatást havonta, a működési támogatással egyidejűleg,

        - a fővárosi és megyei közalapítványok szakmai tevékenységének támogatásához kapcsolódó kiegészítő támogatás első negyedévi összegét a „8354 Fővárosi Közoktatás-fejlesztési Közalapítvány” részére január végéig a Fővárosi Önkormányzat Állami Hozzájárulások Számlájára érkezést követő 3 munkanapon belül,

- a szociális továbbképzés és szakvizsga feladataihoz
 kapcsolódó kiegészítő támogatást negyedévente, a tárgynegyedév második hónapjának 25-ig a működési támogatással egyidejűleg.

(2) Helyi önkormányzat hivatásos tűzoltóság támogatását havonta, a működési támogatással egyidejűleg, igénylésre utalja.

(3) Kiutalható a munkanélküli ellátásból tartósan kikerült hajléktalan munkanélküliek támogatása, átmeneti és rendszeres szociális segélye, az időskorúak járadéka, az önkormányzat által szervezett közcélú foglalkoztatottak támogatása.

(4) A költségvetési intézmények részére a 2006. évi költségvetésben szereplő, jóváhagyott, folyamatban lévő, céljelleggel támogatott felújítási feladatokat érintően: 

a) a 2006. évi felújítási előirányzat-maradvány erejéig, illetve

b) a megkötött szerződések 2007. évi üteme szerint, 

az elvégzett munkák számláinak ellenértékeként lehet támogatást utalni.

(5) A 2006. évi költségvetésben jóváhagyott intézmény felújítási feladatra, valamint az érvényes 7 éves fejlesztési tervben szereplő út-hídfelújítási keret terhére  engedélyezési okmány készíthető, jóváhagyását követően kötelezettség vállalható az elvégzendő munkákra.

(6) A 2006. évi költségvetésben a „9112 Évközi indítású beruházások” címen jóváhagyott fejlesztésekre engedélyezési okmány (célokmány, engedélyokirat, pénzeszköz átadás-átvételi megállapodás) nem készíthető.

(7) A 2006. évi költségvetésben jóváhagyott céljelleggel támogatott intézményi beruházásokhoz kapcsolódóan az aláírt engedélyezési okmányok alapján vállalható kötelezettség, kifizethető a 2006. évi előirányzat-maradvány erejéig és a 2007. évi ütem terhére a ténylegesen elvégzett munkák ellenértéke.

5.§

(1) A Főpolgármesteri Hivatalban és a Fővárosi Közterület-felügyeletnél dolgozó köztisztviselők illetmény kifizetésének folyamatos biztosítása érdekében a 2007. évi költségvetési rendelet megalkotásáig terjedő időszakra, a Budapest Főváros Közgyűlésének 12/2006. (III. 16.) önkormányzati rendelete Budapest Főváros Önkormányzata 2006. évi költségvetéséről (továbbiakban: költségvetési rendelet) 31. § (1) bekezdésben meghatározottak alapján átmeneti rendelkezésként:
a) a Közgyűlés a Főpolgármesteri Hivatalban és a Fővárosi Közterület-felügyeletnél dolgozó köztisztviselők illetményalapját 2006. január 1. napjától kezdődően 40.700 Ft-ban állapítja meg.

b) a Főpolgármesteri Hivatalban dolgozó köztisztviselők és munkavállalók részére önkéntes-kölcsönös nyugdíj, illetve egészség/önsegélyező pénztárakba történő befizetés, a Személyi jövedelemadóról szóló 1995. évi CXVII. törvény 7. § k) pontja alapján, adómentesen 45 850 Ft/fő/hó értékben teljesíthető. A juttatások 2006. évi bázis előirányzatának fennmaradó részét a jogszabályi módosítás miatt, ahhoz igazodóan, adómentesen és adókötelesen a köztisztviselő és a munkavállaló részére, választása szerint biztosítja a képviselőtestület. 
c) a Főpolgármesteri Hivatalban dolgozó köztisztviselők és munkavállalók illetményének és a köztisztviselők jogállásáról szóló törvényben szabályozott egyéb illetmény jellegű kötelező juttatásoknak (pl. jubileumi jutalom, étkezési hozzájárulás, bérlet-térítés, előrelépés, stb.) időarányos fizetése érdekében, a 2007. évi költségvetési rendelet megalkotásáig, átmeneti rendelkezésként vállalható kötelezettség, teljesíthető kifizetés.
(2) A fővárosi önkormányzati intézmények alkalmazottjuk önkéntes-, illetve egész-  ség/önsegélyező pénztárakkal szembeni tagdíjfizetésre –a 2007. évi költségvetési rendelet megalkotásáig – a 2006. évi költségvetési rendelet 7. §  (11) bekezdése alapján átmeneti rendelkezésként részben, vagy egészben átvállalt tagdíjai megfizetésére kötelezettséget vállalhatnak, teljesíthetnek kifizetést. A szerződések megkötéseihez többlettámogatás nem igényelhető.
(3) Kifizethető a Főpolgármesteri Hivatal és a Fővárosi Közterület-felügyelet köztisztviselői és munkavállalói, a Fővárosi Önkormányzat intézményei közalkalmazottai részére a köztisztviselők jogállásáról szóló 1992. évi XXIII. törvény 49. §-a, a Munka Törvénykönyvéről szóló 1992. évi XXII. törvény 193/V. §-a és a közalkalmazottak jogállásáról szóló 1992. évi XXXIII. törvény  68. §-a alapján járó tizenharmadik havi  illetmény. 

. 

6. §

A Főpolgármesteri Hivatal

 (1) a „8102 Fővárosi Településtisztasági és Környezetvédelmi Kft” részére havonta, igénylésre 5 167 eFt támogatást utal tárgyhó 5-ig.

(2) a lakossági települési folyékony hulladék ártalmatlanításához kapcsolódóan a ténylegesen teljesített mennyiségnek megfelelően a feladatot végző konzorcium részére havonta, tárgyhót követő hónap 10-ig, igénylésre támogatást utal.

(3) a „8103 IL-NET Budapesti Illemhely-üzemeltetési Kht.” részére negyedévente, igénylésre 15 250 eFt támogatást utal 2007. január hó 5-ig.

(4) a „8104 Budapest  Gyógyfürdői  és Hévizei ZRt” részére havonta, igénylésre 10 000 eFt  támogatást utal tárgyhó 5-ig.

(5) a Fővárosi Önkormányzat közfeladatai ellátására létrehozott közhasznú társaságok részére a 2006. december 31-ig megkötött közszolgáltatási szerződések, valamint közgyűlési kötelezettségvállalások szerint, igénylésre támogatást utal.

(6) az (1)-(5) bekezdésben fel nem sorolt vállalkozások részére a 2006. évi keretmaradványok erejéig utalhat támogatást.

7. §

A Fővárosi Kisebbségi Önkormányzatok részére:

a) három munkanapon belül kell továbbutalni a központi költségvetésből a Fővárosi Önkormányzat Állami Hozzájárulások, illetve a Költségvetési Elszámolási Számlájára érkezett támogatásokat, 

b) tárgyhó 5-ig havonta nettósítva kell utalni a testületi működéshez, a dologi kiadásokhoz, valamint a hagyományápolási feladatokhoz kapcsolódó, a Fővárosi Önkormányzat által 2007-re biztosítandó, 2006. évi költségvetésben szereplő támogatás 1/13-át. 

8. §

A 2006. évi költségvetésben a „8210 Környezetvédelmi alap”, a „8418 Bűnmegelőzési pályázati keret” és a 9200-as címeken tervezett bizottsági keret céltartalékok maradványa terhére – a bizottsági döntésnek megfelelően – vállalható kötelezettség és utalható támogatás. Az előirányzat rendezésére a 2006. évi pénzmaradvány elszámolással egyidejűleg kerül sor.

 A Vagyongazdálkodási Keretből teljesíthető kiadásokra kifizetés 200.000 eFt összeghatárig történhet.

9. §

A Főpolgármesteri Hivatal

(1) az oktatási, szociálpolitikai és egészségügyi alapfeladatot 2007. évre is érvényes közszolgáltatási szerződéssel átvállaló alapítványok, társadalmi szervezetek részére a közszolgáltatási szerződésben 2006. évet érintően vállalt kötelezettség 1 hónapra jutó összege erejéig, igénylés alapján támogatást utal havonta, tárgyhó 5-ig, 

(2) 2007. január 5-én a Motiváció Alapítványnak, igénylés alapján 3,5 millió Ft támogatást  utal,
(3) a Fővárosi Önkormányzattal szerződött hajléktalanellátó civil szervezetek számára nyújtott 30 %-os kiegészítés terhére, igénylés alapján 2007. február hónapban – az augusztusi támogatás előrehozásával – egy havi támogatást utal,
(4) a fővárosi hajléktalanok téli ellátásához kapcsolódó feladatokat ellátó „2127. Fővárosi Önkormányzat Budapesti Módszertani Szociális Központ és Intézményei” által fenntartott időszakos férőhelyekre jutó január-április havi támogatást előrehozott formában, igénylés szerint, január 5-ig utal, a 2006. évben jóváhagyott összeg erejéig, a 2007. évi előirányzat terhére,
(5) a szociális ágazatot érintően a fővárosi hajléktalanok téli ellátásához kapcsolódóan az e feladatokat közszolgáltatási szerződéssel átvállaló 8300-as címkódon tervezett alapítványok esetében a január – április havi támogatást, igénylés alapján, január 5-ig egy összegben utalja a 2006. évben jóváhagyott összeg erejéig, a 2007. évi előirányzat terhére,
(6) a „8226 Fővárosi Szolidaritási célú bizottsági keret” előirányzat maradványa erejéig vállalható kötelezettség, utalható támogatás. Az előirányzat rendezésére a 2006. évi pénzmaradvány elszámolással egyidejűleg kerül sor,
(7) a Budapesti Fesztiválzenekar Alapítvány részére havonta:

- tárgyhó 10-ig 35 577 eFt-ot,

- a zenekar próbahelyiségének bérletéhez a havi bérleti díjjal egyező összegű támogatást, a bérleti díjnak a Fővárosi Önkormányzat Költségvetési Elszámolási Számlájára történő jóváírást követően utalja,
(8)  a sportfeladatokat szerződés alapján ellátó társadalmi szervezetek részére 2007. január 5-ig a 2006. évre megkötött szerződésben meghatározott összeg 1/4 része erejéig a támogatást igénylésre utalja,
(9) a Budapesti Közlekedési Szövetség és a Budapesti Közlekedési-szervező Kht. részére a 2007. évi költségvetés terhére vállalt közgyűlési kötelezettség vállalás alapján, a szerződés megkötését követően, az éves támogatás 1/12 rész erejéig havonta igénylésre utal támogatást tárgyhó 5-ig,
(10) az (1)-(9) bekezdésekben fel nem sorolt nem önkormányzati intézmények, vállalkozások, alapítványok, társadalmi önszerveződések, egyéb szervek részére a támogatást kizárólag a 2006. december 31-ig megkötött megállapodások, közgyűlési kötelezettségvállalások alapján utalja.
        Rendkívüli esetben a Fővárosi Közgyűlés döntése alapján – az előző rendelkezésektől eltérően – 2007. évi kötelezettségvállalás alapján is utalható támogatás,
(11) a „9113 Szociális célú közszolgáltatási szerződéssel adható támogatások céltartaléka”, a „8425 Kultúrált ebtartás program”, a „8434 Szociális célú közszolgáltatási szerződéssel adható támogatási keret”, a „8451 Környezetvédelmi célú közszolgáltatási szerződéssel adható támogatási keret”, valamint a „8445 Foglalkoztatáspolitikai célú közszolgáltatási szerződéssel adható támogatási keret” címeken a  2006. évi költségvetésben tervezett előirányzatok maradványa erejéig utalható támogatás. A közszolgáltatási szerződések jóváhagyására, a támogatás összegére az ágazatilag illetékes bizottság jogosult előterjesztést tenni a Közgyűlés részére, a korábban a bizottság által kiírt és értékelt pályázatok alapján.
(12) a Fővárosi Tűzoltóparancsnokság hivatásos állománya részére a 20/1997. (III. 19.) BM rendelet 33. §. (1) bekezdése alapján a szolgálati helyre történő utazás céljából járó közlekedési bérlet év eleji kedvezményes megvásárlása fedezetének biztosítása érdekében január hónapban, a járulékok megfizetéséhez február hónapban – intézményi igénylés alapján - előrehozott támogatást lehet utalni a 2007. évi költségvetésben jóváhagyásra kerülő működési célú támogatás terhére,
(13) a ”8704 Fővárosi Polgári Védelmi Igazgatóság „ címkódon a 2006. évi költségvetésben tervezett támogatás 1/13-a utalható minden hó 5-ig,
(14) a gyermekvédelmi intézményrendszer átalakítása miatt a speciális ellátás biztosítására kötött ellátási szerződés alapján a Váci Egyházmegye részére 2007. január 31-i utalással biztosít támogatást.  

10. §

(1) A meghatározott célra kapott állami támogatást, valamint átvett pénzeszközt az összeg címzettjének számlájára (beleértve az alapítványt és társadalmi szervezetet is) a Fővárosi Önkormányzat költségvetési elszámolási és az Állami Hozzájárulások számlájára érkezést követően tovább kell utalni.

(2) A 4. számú metróvonal 1. szakasz beruházással kapcsolatban a Budapest Főváros Önkormányzata és a Magyar Állam, a Magyar Államkincstár, valamint a BKV között létrejött szerződések az irányadók.

11. §

(1) A főpolgármester dönthet likviditási hitel felvételéről a soron következő Közgyűlésen történő tájékoztatási kötelezettség mellett.

(2) A hitelfinanszírozásban érintett  beruházásokra érvényes finanszírozási rendnek megfelelően lehívhatók a megkötött hitelszerződések keretmaradványai és 2007. évi keretei.

(3) Kifizethetők a felvett hitelek esedékes törlesztő részletei és kamatai.

(4) A Fővárosi Önkormányzat átmenetileg szabad pénzeszközei a központi költségvetésből származó hozzájárulások és támogatások kivételével 

 - pénzintézeteknél, vagy pénzintézeti többségi tulajdonban lévő értékpapír-forgalmazó cég által forgalmazott államilag garantált értékpapír vásárlással,

- számlavezető, vagy más pénzintézetnél betétként történő lekötéssel, 

- kereskedelmi kötvény és bankgarantált értékpapír vásárlással

kihelyezhetők, leköthetők.

A nem számlavezető pénzintézeteknél betételhelyezés, kereskedelmi kötvény és bankgarantált értékpapír vásárlása a főpolgármester által megállapított tételes limitek határán belül folytatható. E tevékenységről utólag, az első negyedévet követő hónapban tájékoztatni kell a Közgyűlés Pénzügyi Bizottságát.

12. §

(1) A 2006. évi költségvetésben tervezett és 2006. december 31-ig jóváhagyott engedélyezési okmánnyal rendelkező önkormányzati beruházások, továbbá felhalmozási célú pénzeszközátadásokhoz kapcsolódóan a 2006. évi előirányzat-maradványok erejéig és a 2007. évi ütem terhére szükséges megállapodások megköthetők és ezt követően kifizetések eszközölhetők a ténylegesen elvégzett munkák ellenértékére.

(2) Kifizethetők a jogerős határozatok, ítéletek szerinti kötelezettségek.

(3) Okmány nélkül kifizethetők a tanulmánytervek költségei a 2007. évi ágazati tervezési, előkészítési keretek terhére, továbbá a bérlakás értékesítéséhez kapcsolódó kiadások és a lakás-mobilitás kiadásai.

(4) A 2006. évi költségvetésben tervezett beruházások 2007. évi üteme és jóváhagyott okmánya a Közgyűlés jóváhagyásával csak a többletbevételt igazoló kötelezettségvállalás (szándéknyilatkozat) megléte esetén módosítható a többletbevétel összegével.
(5) A 2006. évi költségvetésben tervezett  beruházások engedélyokmányai csak a 2007. évi    költségvetési koncepcióval összhangban hagyhatók jóvá.
III.

Vegyes és záró rendelkezések

13. §

(1) Ha a 4. § (4) bekezdése alapján történt kifizetések, valamint a 4. § (5) bekezdés szerinti kötelezettségvállalások meghaladják az adott felújítási feladatra a 2007. évi költségvetésben, illetve a 2006. évi pénzmaradvány felosztása során jóváhagyott előirányzatot, akkor rendezését ágazaton belüli átcsoportosítással kell biztosítani.

(2) Ha a 4. § (7) bekezdése, valamint a 12. § (1) - (5) bekezdései alapján történt kifizetések, kötelezettségvállalások meghaladják az adott fejlesztési feladatra a 2007. évi költségvetésben jóváhagyott előirányzatot, akkor rendezését ágazaton belüli átcsoportosítással kell biztosítani. 

14. §

(1) E rendelet 2007. január 1. napján lép hatályba.

(2) Rendelkezései közül 

a) az 1-2. §-ok a 2007. évi forrásmegosztásra vonatkozó rendelet hatálybalépéséig, de legfeljebb 2007. február 28-ig hatályosak,

b) a 3-12. §-ok - a 4. § (4) bekezdés a) pontja, a 4. § (5) bekezdés, a 8. §  kivételével - a Fővárosi Önkormányzat 2007. évi költségvetési rendeletének hatálybalépéséig, de legfeljebb 2007. március 15-ig hatályosak,

c) a 4. § (4) bekezdés a) pontja, a 4. § (5) bekezdése, valamint a 8. §  a Fővárosi Önkormányzat 2006. évi pénzmaradványának felosztásáról szóló közgyűlési döntés meghozataláig hatályosak.





dr. Tiba Zsolt


dr. Demszky Gábor





   főjegyző


   főpolgármester

INDOKOLÁS

Általános indokolás

A rendelet az államháztartásról szóló többször módosított 1992. évi XXXVIII. tv. 76. § (1) bekezdésében kapott felhatalmazás alapján a 2007. év eleji átmeneti - a Fővárosi Önkormányzat költségvetésére vonatkozó rendelet megalkotásáig tartó - időszak finanszírozására és költségvetési gazdálkodására tartalmaz szabályozást. A szabályozás célja a folyamatosság fenntartása, a pénzügyi zavarok elkerülése.

Részletes indokolás

Az 1. § a forrásmegosztással érintett bevételek esedékes részlete bruttó összegéből való kerületi, valamint fővárosi önkormányzati részesedést szabályozza. Lényegében a 2006. évi forrásmegosztási arányokat tartja érvényben az átmeneti időszakra. A végleges forrásmegosztás és az átmeneti időszak részesedései különbözetének elszámolását a 2007. évi forrásmegosztási rendelet fogja szabályozni.

A (1) bekezdés a normatív állami hozzájárulásként a szociális és gyermekjóléti alapszolgáltatások általános feladataihoz népességarányosan átengedett személyi jövedelemadó megosztását a kerületi önkormányzatok között a 2006. január 1-i állandó népességük arányában határozza meg.

A (2) bekezdés a körzeti igazgatás feladataihoz, a helyi közművelődési és közgyűjteményi feladatokhoz, a pénzbeli juttatásokhoz, a lakáshoz jutás feladataihoz, valamint a normatív állami hozzájárulás kiegészítéseként a szociális és gyermekjóléti alapszolgáltatási feladatokhoz népességarányosan átengedett normatív személyi jövedelemadó megosztását a kerületi önkormányzatok között a 2006. január 1-i állandó népességük arányában határozza meg.

A (3) bekezdés a településüzemeltetési, igazgatási és sport feladatokhoz kapcsolódó normatív részesedésű átengedett SZJA esedékes részlete bruttó összegéből a Fővárosi Önkormányzatot és a kerületi önkormányzatokat osztottan megillető bevételek mértékét szabályozza.

A (4) bekezdés a települési önkormányzatoknak átengedett személyi jövedelemadó bruttó összegéből a Fővárosi Önkormányzatot és a kerületi önkormányzatokat osztottan megillető bevételek arányát szabályozza.

Az (5) bekezdés az idegenforgalmi adó bevételéből történő részesedést a 2006. évi forrásmegosztási rendeletben előírtaknak az átmeneti időszakra történő megtartásával írja elő, a 7/2006. (II. 24.) Főv. Kgy. rendelet 9. sz. mellékletének 2. oszlopa szerint.
A (6) bekezdés a helyi iparűzési adóból való részesedés arányát a 7/2006. (II. 24.) Főv. Kgy. rendelet 10. sz. mellékletének 2. oszlopa szerint határozza meg.

A (7) bekezdés a luxusadó bevételének arányát szabályozza a Fővárosi Önkormányzat és a kerületi önkormányzat között.
A (8) bekezdés kimondja, hogy a normatív állami hozzájáruláshoz kapcsolódó 2006. január 1-i állandó népességszámot és a kerületenkénti megoszlási viszonyszámokat a rendelet 1. sz. melléklet 2. és 3. oszlopa tartalmazza.

A 2. § az utalás szabályait rögzíti:

Az (1) bekezdés az állandó népességszámhoz kapcsolódó normatív állami hozzájárulások és a személyi jövedelemadó utalásáról oly módon rendelkezik, hogy a lebonyolításhoz adatszolgáltatási kötelezettséget ír elő a Magyar Államkincstár Fővárosi Területi Igazgatósága részére.

A (2)-(3) bekezdés tételesen rögzíti az iparűzési adó, az idegenforgalmi adó utalásának időpontjait.

A 3. § általános felhatalmazást ad a főpolgármesternek a költségvetési feladatoknak a Főpolgármesteri Hivatal útján - korlátokkal - történő vitelére. 

A 4. § (1) bekezdése a folyó költségvetés finanszírozásának szabályait részletezi.  

A működőképesség fenntartása érdekében a 2. számú melléklet szerinti időpontokban és mértékben engedélyezi a Hivatal, illetve az intézmények finanszírozását.

Lehetőséget biztosít - a Pénzügyi Bizottság és az illetékes szakbizottság tájékoztatása mellett -, a 60 napon túl lejárt fizetési kötelezettségek előrehozott támogatással történő rendezésére és keletkezésének megelőzésére, az adósságrendezési eljárás elkerülése érdekében.

A 2006. évi kötelezettség vállalással terhelt pénzmaradvány erejéig engedi a kifizetést,

továbbá kötelezettségvállalást és kifizetést engedélyez a 2006. évben – 2007. évi költségvetés terhére – hozott közgyűlési döntések alapján. 

Az egyes közoktatási-, valamint a szociális feladatok ellátásához kapcsolódó kiegészítő támogatások utalását szabályozza.

A (2) bekezdés a hivatásos tűzoltóság támogatásának utalását határozza meg. 

A (3) bekezdés a hajléktalan munkanélküliek támogatásának, átmeneti és rendszeres szociális segélyének, az időskorúak járadékának - a központi költségvetésből utólagosan megtérített - megelőlegezését biztosítja.

A (4) bekezdés az intézményekben folyamatban lévő felújítási feladatokhoz biztosítja a fedezet utalását. 

A (5) bekezdés az engedélyezési okmányok készítését engedélyezi, majd jóváhagyása után kötelezettségvállalást enged a 2006. évi költségvetésben szereplő intézmény felújítási feladatokra, valamint az érvényes 7 éves fejlesztési tervben szereplő út-hídfelújítási keret terhére engedélyezett kötelezettségvállalásra és utalásra.
A (6) bekezdés a „9112 Évközi indítású beruházások” címen jóváhagyott fejlesztésekre engedélyezési okmány készítését tiltja.

Az (7) bekezdés az önkormányzat által céljelleggel támogatott intézményekben folyamatban lévő fejlesztési feladatokhoz biztosítja a támogatások utalását.

Az 5. § (1) bekezdés a 2007. évi költségvetési rendelet megalkotásáig terjedő átmeneti időszakra meghatározza a Főpolgármesteri Hivatalban és a Fővárosi Közterület-felügyeletnél dolgozó köztisztviselők illetményalapjának mértékét és biztosítja a folyamatos kifizetést. A Főpolgármesteri Hivatalban dolgozó köztisztviselők és munkavállalók részére átvállalt önkéntes-kölcsönös nyugdíj, illetve egészség/önsegélyező pénztári tagdíjfizetések teljesítésére ad lehetőséget, továbbá biztosítja, hogy az egyéb illetmény jellegű kötelező juttatások időarányos kifizetésére vállalható kötelezettség, teljesíthető kifizetés.
A (2) bekezdésben a fővárosi önkormányzati intézmények alkalmazottai részére átvállalt kötelezettség vállalást és kifizetést engedélyez az önkéntes-, illetve egészség/önsegélyező  pénztárak részére.

A (3) bekezdés a vonatkozó jogszabályi előírásoknak megfelelően biztosítja külön juttatásként egy havi illetmény kifizetését, amelyről 2007. január 16-án kell rendelkezni, ennek fedezetét a Budapest Főváros Önkormányzatának 2006. évi költségvetése tartalmazza.

A 6. § (1) bekezdés havi 5 167 eFt támogatás utalását biztosítja tárgyhó 5-ig a Fővárosi Településtisztasági és Környezetvédelmi Kft részére.

A (2) bekezdés a lakossági települési folyékony hulladék ártalmatlanítását végző konzorcium részére a ténylegesen teljesített mennyiségnek megfelelően biztosítja a támogatás utalását.

A (3) bekezdés az IL-NET Budapesti Illemhely-üzemeltetési Kht. részére biztosít 15 250 eFt  negyedéves támogatást.

A (4) bekezdése 10 000 eFt támogatás utalását biztosítja tárgyhó 5-ig a Budapest Gyógyfürdői és Hévizei ZRt működtetéséhez.

Az (5) bekezdés a közfeladatokat ellátó közhasznú társaságok finanszírozására a feladatellátás biztonságát megteremtő szabályozást biztosít.

A (6) bekezdés megengedi a 2006. évi vállalkozási célú előirányzat-maradványok felhasználását.

A 7. § intézkedik a Fővárosi Kisebbségi Önkormányzatok pénzellátásáról, a központi költségvetésből származó, illetve a Fővárosi Önkormányzat által a működtetéshez biztosított támogatások kiutalásának rendjéről.

A 8. § a 2006. évi költségvetésben a 8200-as címeken tervezett alapok, valamint a „8418 Bűnmegelőzési pályázati keret” előirányzata, és a 9200-as címeken tervezett bizottsági keret céltartalékok terhére 2006. évi keretmaradványuk erejéig engedi a kötelezettségvállalást és a támogatás utalását (intézmények és más szervezetek részére). A Vagyongazdálkodási Keretre a vagyongazdálkodási feladatok folyamatosságának biztosítása érdekében külön szabályozást ad.

A 9. § (1) bekezdése az oktatási, szociálpolitikai és egészségügyi alapfeladatokat közszolgáltatási szerződéssel átvállaló, a 2007. évre is érvényes közszolgáltatási szerződéssel rendelkező alapítványok, társadalmi szervezetek finanszírozásáról rendelkezik.

A (2) bekezdés a Motiváció Alapítvány részére nyújtott támogatás fedezetének biztosítása érdekében külön szabályozást ad.

A (3) bekezdés rendelkezik a hajléktalanellátó civil szervezetek számára nyújtott támogatásról.

A (4)-(5) bekezdés biztosítja a fővárosi hajléktalanok téli ellátására fenntartott időszakos férőhelyek támogatását.

A (6) bekezdés biztosítja a „8226 Fővárosi Szolidaritási célú bizottsági keretre” a kötelezettség vállalást, támogatás utalást.
A (7) bekezdés a Budapesti Fesztiválzenekar Alapítvánnyal megkötött és 2005. július 1-én módosított közszolgálati szerződés alapján rendelkezik a támogatás utalásáról.

A (8) bekezdés a sportfeladatokat szerződés alapján ellátó társadalmi szervezetek folyamatos működése fenntartásának szükséges fedezet biztosítása érdekében külön szabályozást ad.

A (9) bekezdés az egyesített bérletek bevezetése miatt a közlekedés a közlekedési társaságnál 2007-ban felmerülő bevételkiesés pótlásáról, a szükséges összeg havi bontásban történő biztosításáról rendelkezik 

A (10) bekezdés az önkormányzati körön kívülre történő, az (1)-(9) bekezdésekben nem szabályozott utalásokat megállapodásokhoz, költségvetési kötelezettségvállalásokhoz köti. E támogatások céljellegűk miatt évente rendeleti szabályozást tesznek szükségessé, ugyanakkor lehetővé kell tenni a határidős kötelezettségek teljesítését. A súlyos környezeti katasztrófa áldozatainak megsegítése olyan rendkívüli és halasztást nem tűrő esemény, amely szükségessé teszi az azonnali intézkedést. 
A (11) bekezdés közszolgáltatási szerződéshez köti a 8400 címen belül, a "Közszolgáltatási szerződéssel adható támogatási keret", valamint a „Kultúrált ebtartási program” címeken tervezett keretmaradványok terhére történő utalást. 

A (12) bekezdés a Fővárosi Tűzoltóparancsnokság hivatásos állománya részére jogszabály alapján járó közlekedési bérlet megvásárlásához előrehozott támogatást biztosít az intézmény 2007. éves költségvetése terhére.

A (13) bekezdés a „8704 Fővárosi Polgári Védelmi Igazgatóság” támogatásáról rendelkezik.

A (14) bekezdés a gyermekvédelem speciális ellátásának biztosításához ad támogatást az ellátási szerződésben foglaltak szerint.
A 10. § (1) bekezdése a meghatározott célra kapott állami támogatást, valamint az átvett pénzeszközöket az összeg címzettjének számlájára engedi tovább utalni.

A (2) bekezdés a 4. számú metróvonal l. szakasz beruházásával kapcsolatos szerződésekben foglaltak teljesítését engedélyezi az átmeneti időszakban.

A 11. § az átmeneti finanszírozási és gazdálkodási időszakban is biztosítja, illetve megengedi a főpolgármesternek:

- likviditási hitel felvételét,

- a megkötött hitelszerződések alapján a le nem hívott hitelkeretek felvételét, 

- a hitelszerződések adósságterhei időben történő kifizetését, 

- az átmenetileg szabad pénzeszközök kihelyezését.

A 12. § az önkormányzati kiadások közül a 8400-as fejlesztési címeken megtervezett feladatok finanszírozásának, kötelezettségvállalásának átmeneti szabályozásait részletezi.

Az (1) bekezdés a folyamatosságot biztosítja azzal, hogy megengedi a folyamatban lévő fejlesztési feladatoknál a kifizetést, egyrészt a 2006. évi előirányzat-maradványok erejéig, másrészt a 2007. évi ütem terhére a ténylegesen elvégzett munkák ellenértéke mértékéig.

A (2) bekezdés kifizetést enged a jogerős határozatok, ítéletek szerinti kötelezettségekre.

A (3) bekezdés az okmány nélkül megvalósuló tanulmánytervek finanszírozásának lehetőségét teremti meg az átmeneti időszakban.

Az (4) bekezdések az átmeneti időszakban teljesülő, a beruházás forrásai között nem szereplő többletbevétel összegével, illetve többletbevételt igazoló kötelezettségvállalás esetén az engedélyokmány azonos összegével módosítható.
Az (5) bekezdés az engedélyokmányok korlátozott jóváhagyását engedi. A 2007. évi koncepcióban szereplő fejlesztések közül kizárólag a szerződéses kötelezettség alapján a 2007. évi ütemezéssel kezdődő beruházások engedélyezési okmányai hagyhatók jóvá.
A 13. § (1)-(2) bekezdése a költségvetésben kialakuló ágazati arányok védelmét biztosítja azzal a szabályozással, mely szerint a "túlköltés"-t ágazaton belüli átcsoportosítással kell rendezni. Előfordulhat, hogy az átmeneti időszakban egy adott felújítási, illetve fejlesztési feladatra történt kifizetések, kötelezettségvállalások meghaladják a 2007. évi költségvetésben és a 2006. évi pénzmaradvány felosztás során jóváhagyásra kerülő előirányzatokat.

A 14. § (1)-(2) bekezdése a rendelet hatályba lépéséről rendelkezik.

